Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9829

h) a kezdeti emelkedési területeken levő akadályok és a szükséges biztonsági elkülönítés értékei. Megjegyzés: A repülőtér üzemeltetési minimum meghatározásával kapcsolatos útmutató az Időjárástól Független Üzemeltetés Kézikönyv-ében (Doc 9365) található. 4.2.7.3 A II. és III. kategóriás műszeres megközelítés és leszállás csak akkor engedélyezhető, amennyiben a futópályamenti látástávolság értékről (RVR) szóló tájékoztatás rendelkezésre áll. 4.2.7.4 Ajánlás – A műszeres megközelítés és leszállás végrehajtására 800 méter látástávolság alatti repülőtéri üzemeltetési minimumot csak akkor lehet engedélyezni, ha a futópályamenti látástávolság értékről (RVR) szóló tájékoztatás rendelkezésre áll. 4.2.8 Futópálya küszöb átrepülési magasság a precíziós megközelítések esetében A járató dolgozzon ki üzemeltetési eljárásokat annak biztosítása érdekében, hogy a precíziós megközelítésekhez használt repülőgép repülésvezérlő szerkezeteinek leszállási beállítása mellett és ilyen repülési helyzetben a futópálya küszöböt biztonságos magasságon repülje át. 4.2.9 Tüzelőanyag és olaj jegyzékek 4.2.9.1 A járató tartson fenn tüzelőanyag és olaj jegyzékeket annak lehetővé tétele érdekében, hogy a járató állama megbizonyosodjon arról, hogy a 4.3.6 pont előírásainak minden egyes repülés esetében eleget tettek. 4.2.9.2 A tüzelőanyag és olaj jegyzékeket a járató három hónap időtartamig őrizze meg. 4.2.10 Hajózószemélyzet 4.2.10.1 Légijármű parancsnok – A járató minden egyes járatra jelöljön ki egy repülőgépvezetőt a parancsnoki feladatok ellátására. 4.2.10.2 Repülési idő, repülési szolgálati időtartam és pihenőidő – A járató dolgozzon ki szabályokat és előírásokat a repülési idő és a repülési szolgálati időtartam korlátozására továbbá a megfelelő pihenőidő biztosítására a személyzet minden tagja számára. Ezeket a szabályokat a járató állama által meghatározott vagy jóváhagyott előírásokkal összhangban dolgozzák ki és vegyék fel az üzemeltetési kézikönyvbe. 4.2.10.3 A járató rendszeresen tartsa nyilván a személyzet minden tagjának repülési idejét, repülési szolgálati valamint pihenő idejét is. Megjegyzés: A korlátozások kidolgozásával kapcsolatos útmutató az A. Mellékletben található. 4.2.10.4 Minden egyes olyan repülés vonatkozásában, amelynek során a légijármű 15000 méter (49 000 láb) magasság felett repül, a járató az egymást követő 12 hónap alatt a személyzet minden egyes tagját ért teljes 2007/70/II. szám kozmikus sugárzás értékének meghatározhatósága érdekében rendszeresen tartsa nyilván a szükséges adatokat. Megjegyzés: A teljes kozmikus sugárzás értékének nyilvántartására vonatkozó útmutató a 126 számú körlevélben – SST Légijármű Üzemeltetési Tájékoztató – található. 4.2.11 Utasok 4.2.11.1 A járató biztosítsa, hogy az utasokkal megismertessék a következő eszközök elhelyezkedését és használatát:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes